Terje Kristiansen

Terje Kristiansen (1944–2021) var en norsk filmregissør, skuespiller, filmprodusent og kinosjef kjent for filmer som Høvdingen, Løperjenten og Hud.Johanne Kielland Servoll: Rett mann til rett tid - Minneord til Terje Kristiansen i Klassekampen 12. november 2021Paul René Roestad: Terje Kristiansen - Minneord i Aftenposten 18. november 2021

Kristiansen var utdannet cand.mag. fra Universitetet i Oslo med fagene idéhistorie, engelsk og litterturhistorie.75 års omtale i Aftenposten 30. oktober 2019

Han var kinosjef og kultursjef i Ås kommune fra 1970 til 2008 og var i sin tid Norges yngste kinosjef. I 1980 startet han produksjonsselskapet Åsfilm og i 1985 The Norway Film, som blant annet var med på å produsere Moskitokysten, Mio, min Mio og Veiviseren. På slutten av 1990-tallet startet han IMAX på Aker Brygge som viste tredimensjonale filmer.

I 1984 skrev han manus, produserte, regisserte og spilte hovedrollen i filmen Høvdingen.

Kristiansen var gift med filmskaperen og skuespillerinnen Vibeke Løkkeberg. Han produserte de fleste av hennes filmer. I 1987 kjøpte ekteparet Løkkeberg/Kristiansen gården Il Casone i Italia. De oppholdt seg siden 1990-årene store deler av året i Italia.

Sammen fikk ekteparet døtrene Tonje Kleivdal Kristiansen (f. 1975) og Marie Kleivdal Kristiansen (f. 1982). Fra et tidligere ekteskap hadde Kristiansen to sønner.

 Filmografi 
 Produsent 
 1991 Måker
 1987 Mio, min Mio 
 1986 Hud 
 1981 Løperjenten

 Regissør 
 1984 Høvdingen

 Skuespiller 
 1984 Høvdingen — Arne Strømberg
 1977 Åpenbaringen

 Referanser 

 Eksterne lenker 


Kategori:Norske filmregissører
Kategori:Norske filmprodusenter
Kategori:Norske skuespillere
Kategori:Personer fra Skien kommune